b'\n_START_ARTICLE_\nChristian L\xc3\xb8nstrup\n_START_SECTION_\nSpillerkarriere\n_START_PARAGRAPH_\nHan spillede 253 kampe som midtbanespiller for FC K\xc3\xb8benhavn, med hvem han vandt fire danmarksmesterskaber. Han spillede i en periode for den italienske klub Cagliari. Han spillede tre kampe og scorede \xc3\xa9t m\xc3\xa5l for Danmarks U/21-fodboldlandshold i 1991.\n_START_SECTION_\nTr\xc3\xa6nerkarriere\n_START_PARAGRAPH_\nChristian L\xc3\xb8nstrup blev talenttr\xc3\xa6ner i B93 og senere assistenttr\xc3\xa6ner i b\xc3\xa5de FC Helsing\xc3\xb8r og AB. Derudover arbejdede han ogs\xc3\xa5 med spillerforeningen i projektet Arena Spartacus hvor han, sammen med tidligere og nuv\xc3\xa6rende professionelle spillere, tr\xc3\xa6ner udsatte b\xc3\xb8rn og unge rundt omkring i landet._NEWLINE_I december 2013 blev det offentliggjort, at L\xc3\xb8nstrup var ny tr\xc3\xa6ner i FC Helsing\xc3\xb8r. Han skrev under p\xc3\xa5 en to\xc3\xa5rig aftale, men forl\xc3\xa6ngede den og fortsatte som tr\xc3\xa6ner indtil august 2018. Som tr\xc3\xa6ner i Helsing\xc3\xb8r medvirkede han til 2 oprykninger, hvor den ene for f\xc3\xb8rste gang i klubbens historie f\xc3\xb8rte til en s\xc3\xa6son (2017-2018) i Superligaen. Efter nedrykning i sommeren 2018 fortsatte han som tr\xc3\xa6ner indtil 23. august, hvor han valgte at fratr\xc3\xa6de p\xc3\xa5 grund af uenigheder med ledelsen "om spillestil og trupsammens\xc3\xa6tning."'